Sakala tee matkarada

Sakala tee matkarada on Põhja-Sakala vallas, Viljandi maakonnas asuv matkarada, osa Oandu–Ikla matkateest.

 Raja tutvustus 
Matkarada on 12 kilomeetri pikkune, seal asuvad Kabelimäe lõkkekoht, Luite lõkkekoht, Saeveski metsaonn, Mullasamba ning Maltsaare puhkekohad. Raja lõunaosa kulgeb mööda Vanaõue luiteid. Rada on võimalik läbida nii jalgsi kui ka jalgrattal. Rada on tähistatud kollase-punase triibuga märgistatud postidega.

 Huvitavat 
Matkarada kulgeb mööda metsateid, mille kaudu Carl Robert Jakobson oma kodust Kurgjalt Viljandisse ajalehte Sakala toimetamas käis.

 Üritused 
Märtsikuus korraldavad RMK külastuskorraldusosakonna Lõuna-Eesti piirkond ja Carl Robert Jakobsoni talumuuseum rajal Sakala tee matkapäeva, mida on korraldatud aastast 1961.

 Viited 

Kategooria:Põhja-Sakala vald
Kategooria:Eesti matkarajad